**Termeni de Referință**

**Servicii de formare în** **domeniul realizării auditului de gen și elaborării planurilor de acțiuni de asigurare a egalității de gen**

|  |  |
| --- | --- |
| **Organizare:** | Asociația Obștească “Institutum Virtutes Civilis”, Fundația „Friedrich Ebert” Moldova |
| **Sector:** | Dezvoltarea societății civile |
| **Tipul de consultanță:** | Consultanță națională |
| **Locație:** | Chișinău, Republica Moldova |
| **Limba (limbile) necesară (e):** | română |
| **Data limită:** | 20/07/2022, ora locală 17:00 |

1. **CONTEXT**

AO „Institutum Virtutes Civilis” (IVC) în parteneriat cu Fundația „Friedrich Ebert” Moldova implementează proiectul „Parteneriate pentru liderismul femeilor și bună guvernare”cu suportul financiar al Uniunii Europene și al Friedrich-Ebert-Stiftung. Proiectul are obiectivul general să contribuie la consolidarea capacităților actorilor societății civile din Republica Moldova pentru a spori implicarea lor în procesele de guvernare și de schimbare în bine a comunităților din care fac parte.

Pentru atingerea obiectivului general, proiectul are stabilite următoarele obiective specifice:

* Abilitarea și sporirea capacităților organizațiilor societății civile (OSC), organizațiilor comunitare (OC) și a Grupurilor de Acțiune Locală (GAL) pentru a influența procesele de elaborare a politicilor locale și naționale prin dezvoltarea și monitorizarea procesului de implementare a politicilor publice; promovarea conceptului de bugetare participativă, transparență la nivel administrativ, referitor inclusiv la procedurile de achiziții publice și promovarea politicilor publice sensibile la aspectele de gen;
* Dezvoltarea capacităților factorilor decizionali de la toate nivelurile pentru a elabora și implementa politici publice, inclusiv politici sensibile la aspectele de gen și pentru a coopera productiv cu OSC, OC și GAL, în scopul asigurării unui proces participativ și incluziv de elaborare a politicilor publice;
* Sporirea capacităților femeilor și fetelor în vederea participării la procesele de luare a deciziilor;
* Creșterea gradului de conștientizare a publicului privind rolul femeilor în procesele de bună guvernare și importanța asigurării oportunităților egale pentru participarea femeilor în procesele sociale, economice și politice.

1. **SCOPUL CONTRACTĂRII SERVICIILOR**

AO “Institutum Virtutes Civilis” contractează experți formatori (lideri de echipă) pentru facilitarea a 6 instruiri a câte 2 zile în domeniul realizării auditului de gen și elaborării planurilor de acțiuni de promovare a egalității de gen, cu participarea reprezentanților autorităților publice și ai societății civile. Echipa de formatori va fi formată din 2 persoane (lider de echipă - expertul I și expertul II). În baza acestui anunț AO IVC selectează experții lideri de echipe.

1. **OBIECTIVUL INSTRUIRILOR**

Având în vedere nivelul redus de aplicare a principiilor sensibilității la dimensiunea de gen în cadrul proceselor de elaborare și implementare a politicilor publice, AO “Institutum Virtutes Civilis” și Fundația „Friedrich Ebert” Moldova își propun să dezvolte capacitățile autorităților publice și a reprezentanților OSC de realizare a auditului de gen al politicilor publice la nivel național și local.

Vor fi realizate șase instruiri de 2 zile pentru 180 de reprezentanți ai OSC-urilor naționale și regionale și reprezentanți ai autorităților publice centrale, precum și APL din raioanele Telenești, Ialoveni, Strășeni și Rezina. Prima rundă a celor trei cursuri va acoperi aspecte precum semnificația politicilor publice sensibile la gen și de ce includerea vocii femeilor contribuie la politici publice mai puternice și mai eficiente. Cea de-a doua rundă a celor trei instruiri va dezvolta capacități în realizarea Auditurilor de Gen (AG) și a Planurilor de Acțiune de Gen (GAP) ale instituțiilor publice, în baza constatărilor raportului auditului de gen al politicii publice evaluate.

Experții vor utiliza ghidul pentru realizarea auditului de gen, elaborat de contractor, în procesul de elaborare a curriculumului detaliat al instruirii. Instruirea va include grupuri mixte formate din reprezentanți ai OSC-urilor și APL-urilor pentru a facilita comunicarea pentru viitoarele parteneriate pentru dezvoltarea politicilor publice și a AG. Cel puțin 50% dintre participanții selectați pentru training vor fi femei. Trainingurile vor fi susținute de formatori cu experiență, selectați printr-un proces transparent și competitiv, asistați de formatori juniori dintre participanții la formarea de formatori, în urma unei evaluări efectuate de echipa proiectului.

**Modulele de instruire vor include dar nu se vor limita la următoarele teme:**

* Domeniile cheie ale auditului de gen
* Raționamente, beneficii și riscurile auditului de gen
* Calendarul și etapele unui audit de gen
* Formarea echipei de facilitare a auditului
* Integrarea dimensiunii de gen în obiectivele instituției, cicluri de programe, implementare și alegerea organizațiilor partenere
* Planul de actiuni pentru asigurarea egalității de gen.

1. **SARCINILE EXPERȚILOR :**

|  |  |  |
| --- | --- | --- |
|  | **Sarcini** | **Livrabile** |
| 1. | Elaborarea agendei și modulelor instruirii | * Agenda și materiale de suport pentru participanți |
| 2. | Elaborarea instrumentelor de evaluare a cunoștințelor participanților pre și post formare | * Instrumentul de evaluare a cunoștințelor pre - formare * Instrumentul de evaluare a cunoștințelor post - formare |
| 3. | Facilitarea instruirilor | * Instruiri realizate, formular de evaluare pre și post instruire elaborate, completate și analizate |
| 4. | Elaborarea PPT pentru instruire precum și pregătirea exercițiilor practice după modelul carusel, studii de caz şi documentare, joc de rol etc., care vor fi folosite pentru implicarea activă a participanţilor în activităţile de instruire\*\*\*. | * PPT elaborat și transmis contractorului * Fișe și sarcini pentru exercițiile de instruire transmise contractorului pentru multiplicare și distribuire participanților |
| 5. | Elaborarea raportului post formare cu includerea analizei rezultatelor evaluărilor cunoștințelor participanților (pre/post formare). Raportul va include și recomandările expertului pentru echipa de implementare, referitor la posibila implicare a participanților in activitățile de audit de gen 9 în baza performanțelor de la instruire) | * Raport post instruire |

**\*\*\* Pe parcursul instruirii expertul/a va asigura discutarea următoarelor întrebări în cadrul lucrului în grupuri mici al participanților:**

a) Ce fel de cadru are instituția pentru a sprijini integrarea perspectivei de gen? (Există politici și proceduri privind egalitatea de șanse și nediscriminare?)

b) Ce resurse au? (Există un buget dedicat pentru eforturile de integrare a perspectivei de gen? Există puncte focale/experți de gen în organizație?)

c) Ce cunoștințe au personalul și managerii cu privire la gen? (Înțeleg ei „**DE CE”** este importantă integrarea perspectivei de gen pentru munca lor și „**CUM”** este integrată perspectiva de gen?)

d) Ce sisteme există în instituție pentru a sprijini integrarea perspectivei de gen? (Există un sistem bazat pe rezultate cu rezultate și indicatori clari așteptați (care reflectă egalitatea de gen)? Monitorizarea și evaluările sunt efectuate cu o perspectivă de gen?)

e) Ce comunicări și eforturi sunt în vigoare? (Au canale de comunicare internă și externă legate de integrarea perspectivei de gen?)

f) Ce factori sunt în instituție pentru a sprijini integrarea perspectivei de gen? (Au un management care să conducă și să facă presiuni pentru ca integrarea perspectivei de gen să aibă loc?)

1. **CERINȚE FAȚĂ DE CADIDAȚI/CANDIDATE**

* Studii universitare sau post-universitare în științe socio-umane sau alte domenii relevante;
* Cel puțin 5 ani de experiență practică sau academică în unul din următoarele domenii: elaborarea și monitorizarea politicilor publice; egalitatea de gen/integrarea dimensiunii de gen în politicile publice;
* Experiență în livrarea cursurilor/instruirilor, inclusiv on-line;
* Experiență în colaborarea cu organizațiile societății civile, autoritățile publice centrale și locale pe dimensiunile relevante;
* Abilități avansate de comunicare și interpersonale;
* Capacități bune de analiză și documentare;
* Capacitate de a lucra în echipă și individual.

**Perioada de contractare:** 20 iulie – 30 septembrie 2022. Experții/expertele vor planifica și coordona toate activitățile cu echipa IVC și FES.

1. **PROCEDURA DE APLICARE**

Expertul/a interesat/ă trebuie să trimită documentele enumerate mai jos la adresa de e-mail [info.aoivc@gmail.com](mailto:info.aoivc@gmail.com) până la data de **20 iulie 2022**, cu subiectul intitulat „Expertiză\_audit de gen”:

* **CV** expertei/ului si o **scurtă descriere a viziunii** expertului/tei asupra modalității de organizare a instruirii (până la 1 pagină)
* **Oferta financiară**. În oferta financiară va fi indicată suma NET per zi de consultanță în Euro. Toate taxele și impozitele aferente serviciilor prestate vor fi calculate și transferate de către contractor în conformitate cu legislația în vigoare.

**Notă.** Pregătirea materialelor de instruire și a raportului post-instruire va fi inclus în prețul zilei de consultanță pentru zilele de instruire.

1. **CRITERII DE SELECȚIE:**

Contractul va fi semnat cu cei/cele mai experimentați/te experți/te care vor prezenta cea mai bună propunere, atât din perspectiva experienței, cât și a ofertei financiare**.**

**Procedura de selecție a consultantului/ei va fi realizată în două etape:**

1) Analiza experienței conform criteriilor specificate si a viziunii expertului/tei asupra modalității de organizare a instruirii.

2) Analiza ofertelor financiare

Dosarul câștigător va fi cel cu cel mai mare punctaj acumulat (experiența, viziunea expertului/tei + oferta financiară).

**Se vor aplica următoarele criterii de evaluare a propunerilor:**

|  |  |
| --- | --- |
| **Criteriile de evaluare** | **Scor**  **(60 puncte)** |
| **Formare, experiență profesională și abilități (CV)** | **(max. 40 de puncte):** |
| Studii universitare sau post-universitare în științe socio-umane sau alte domenii relevante. Cel puțin 5 ani de experiență practică sau academică în unul din următoarele domenii: elaborarea și monitorizarea politicilor publice; egalitatea de gen/integrarea dimensiunii de gen în politicile publice | 10 p |
| Experiență în livrarea cursurilor/instruirilor, inclusiv on-line | 10 p |
| Experiență de colaborare cu organizațiile societății civile, autoritățile publice centrale și locale pe dimensiunile relevante | 5 p |
| Viziunea expertului/tei asupra modalității de organizare a instruirii | 15 p |
| **Oferta financiară** | **max. 20 de puncte** |

AO „Institutum Virtutes Civilis” (IVC) în parteneriat cu Fundația „Friedrich Ebert” Moldova își rezervă dreptul de a solicita documente adiționale în caz de necesitate, de a organiza interviuri cu persoanele preselectate, de a selecta mai mulți experți, de a nu selecta nici un expert sau de a anula acest concurs.

**Modalitatea de adresare a întrebărilor:**

Pentru orice întrebări suplimentare vă rugăm să ne contactați la e-mail [ivc.euproject@gmail.com](mailto:ivc.euproject@gmail.com). Întrebările de concretizare pot fi adresate până pe 18 iulie, ora 16.00.

1. **CONDIȚIILE DE CONTRACTARE**

Cheltuielile de călătorie/transport pentru instruirile care se vor realiza în afara orașului Chișinău vor fi suportate de către AO „Institutum Virtutes Civilis” și nu vor fi incluse în oferta financiară. Achitarea serviciilor va fi efectuată prin transfer bancar, în tranșe, în lei moldovenești, la rata de schimb aplicată de finanțator. Numărul de tranșe poate fi negociat la etapa semnării contractului, dar va fi legat de produsele furnizate. Serviciile vor fi achitate doar după acceptarea acestora, confirmat prin semnarea actului de primire-predare de către părți.

Doar candidații preselectați vor fi contactați.